CELEX: 31972R2840
Language: hr
Date: 1972-12-19 00:00:00
Title: Uredba Vijeća (EEZ) br. 2840/72 od 19. prosinca 1972. o sklapanju Sporazuma između Europske ekonomske zajednice i Švicarske Konfederacije i o usvajanju odredaba za njegovu provedbu i o sklapanju dodatnog sporazuma o važenju za Kneževinu Lihtenštajn Sporazuma između Europske ekonomske zajednice i Švicarske Konfederacije od 22. srpnja 1972.

11/Sv. 003
            
            
               HR
            
            
               Službeni list Europske unije
            
            
               3
            
         31972R2840
   
               L 300/188
            
            
               SLUŽBENI LIST EUROPSKE UNIJE
            
            
               19.12.1972.
            
         
      UREDBA VIJEĆA (EEZ) br. 2840/72
   od 19. prosinca 1972.
   o sklapanju Sporazuma između Europske ekonomske zajednice i Švicarske Konfederacije i o usvajanju odredaba za njegovu provedbu i o sklapanju dodatnog sporazuma o važenju za Kneževinu Lihtenštajn Sporazuma između Europske ekonomske zajednice i Švicarske Konfederacije od 22. srpnja 1972.
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da treba sklopiti Sporazum između Europske ekonomske zajednice i Švicarske Konfederacije koji je potpisan u Bruxellesu 22. srpnja 1972. i usvojiti izjave koje su priložene Završnom aktu, te sklopiti dodatni sporazum o važenju gore navedenog Sporazuma za Kneževinu Lihtenštajn, koji je također potpisan u Bruxellesu 22. srpnja 1972.;
   budući da, kako se Sporazumom osniva Zajednički odbor, trebalo bi imenovati predstavnike Zajednice u ovom Odboru,
   DONIJELO JE OVU UREDBU:
   Članak 1.
   Ovime se u ime Zajednice sklapaju Sporazum između Europske ekonomske zajednice i Švicarske Konfederacije, njegovi prilozi i protokoli i izjave priložene Završnom aktu, zajedno s Dodatnim sporazumom o važenju gore navedenog Sporazuma za Kneževinu Lihtenštajn, koji je usvojen i potvrđen.
   Tekstovi Sporazuma i Završnog akta priloženi su ovoj Uredbi.
   Članak 2.
   Na temelju članka 36. Sporazuma, predsjednik Vijeća Europskih zajednica obavješćuje da je Zajednica dovršila postupke za stupanje na snagu Sporazuma.
   Članak 3.
   U Zajedničkom odboru koji je predviđen u članku 29. Sporazuma, Zajednicu predstavlja Komisija, uz pomoć predstavnika država članica.
   Članak 4.
   Ova Uredba stupa na snagu 20. prosinca 1972.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 1972.
      
         
            Za Vijeće
         
         
            Predsjednik
         
         T. WESTERTERP